ஆயிரம் புரவி பூண்ட அதிர் குரல் அசனித் திண் தேர் போயின திசைகள் எங்கும், கறங்கு எனச் சாரி போமால்; மீ எழின் உயரும்; தாழின் தாழும்; விண் செல்லின் செல்லும்;- தீ எழ உவரி நீரைக் கலக்கினான் சிறுவன் அம்மா!	183 அத் தொழில் நோக்கி, ஆங்கு வானரத் தலைவர் ஆர்த்தார்; 'இத் தொழில் கலுழற்கேயும் அரிது' என, இமையோர் எல்லாம் கைத்தலம் குலைத்தார் ஆக, களிற்றினும் புரவிமேலும் தைத்தன, இளைய வீரன் சரம் எனும் தாரை மாரி.	184